Ego Hugo per Dei gratiam Autissiodorensium Episcopus. Dono Deo et sancto Petro ad locum Cluniacum cui preest domnus Odilo abbas quamdam ecclesiam in honore sancti Cirici consecratam et potestatem sibi pertinentem cum omni integritate. Est autem hæc ecclesia in Episcopatu Cabilonensi et super Graonam fluvium posita, ea ratione ut in presenti duos mansos quos elegerint et medietatem forestem indominicatam in vestituram accipiant. Reliquam vero partem Seguino cuidam militi dum vixerit in beneficio tenere permittant. Post mortem vero ejus ad eos redeat. Testes Hugo. Rotbertus Dux. Roclenus. Ademarus. Gauzfredus. Johannes abbas. Lambertus. Actum Autissiodoro, Jozaldo dictante, regnante Einrico, anno VIII regni ejus. Au dos on lit: Karta de ecclesia sancti Cirici que est in Episcopatu Cabilonensi quam jussit facere Hugo Episcopus.